บาทเปิด29.32/34อ่อนค่า
ธนาคารซีไอเอ็มบี ไทย รายงาน เงินบาทเปิดตลาด 29.32/34 ปรับตัวอ่อนค่า มองกรอบวันนี้ 29.25-29.35
29 มี.ค. 2556

ธนาคารซีไอเอ็มบี ไทย รายงาน เงินบาทเปิดตลาด 29.32/34 ปรับตัวอ่อนค่า มองกรอบวันนี้ 29.25-29.35
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดที่ระดับ 29.32/34 บาท/ดอลลาร์ อ่อนค่าจากเย็นวานนี้ที่ระดับ 29.28/30 บาท/ดอลลาร์ และเมื่อเวลา 09.20 น.เงินบาทขยับแข็งค่ามาอยู่ที่ระดับ 29.29/31 บาท/ดอลลาร์
ตลาดยังมีความกังวลต่อปัญหาเศรษฐกิจของประเทศไซปรัส ส่วนปัจจัยภายในเป็นความกังวลหลังตัวเลขส่งออกในเดือน ก.พ.56 ออกมาต่ำกว่าคาดการณ์ โดยนักลงทุนจับตาดูเรื่องการแก้ปัญหาของไซปรัส ตลอดจนภาพรวมของภาวะเศรษฐกิจยูโรโซน และผลการประชุมของธนาคารกลางญี่ปุ่น(BOJ) ในสัปดาห์หน้า
นักบริหารเงินคาดว่า วันนี้เงินบาทจะเคลื่อนไหวในกรอบแคบๆ ระหว่าง 29.25-29.35 บาท/ดอลลาร์
"น่าจะเคลื่อนไหวในกรอบแคบๆ เพราะเป็น Good friday ตลาดหยุดเยอะ" นักบริหารเงิน กล่าว